**Εκπαιδευτικά Σεμινάρια για την ΑΧΕ στα Κτίρια από τον Δήμο Θήρας στην Πράξη STRATENERGY**

Πράξη: Στρατηγική Διασυνοριακή Συνεργασία & Κεφαλαιοποίηση Κοινής Προσέγγισης για την Εξοικονόμηση Ενέργειας στα Δημόσια Κτίρια / STRATENERGY.

Παραδοτέο του Δήμου Θήρας: Εκπαιδευτικά Σεμινάρια για την Αποδοτική Χρήση Ενέργειας σε Κτίρια στις Κυκλάδες (2.5.2).

**Στόχοι**

Στο πλαίσιο του Παραδοτέο 2.5.2 του Δήμου Θήρας στην Πράξη STRATENERGY και με βάση την πρόοδο όλων των πιλοτικών στρατηγικών έργων και των λοιπόν δραστηριοτήτων, θα πραγματοποιηθούν εκπαιδευτικές δράσεις του Δήμου Θήρας την Δευτέρα 6 και την Τρίτη 7 Ιουλίου 2020 στην Θήρα. Τις δράσεις θα υποστηρίξει επιστημονικά το Κέντρο Ανανεώσιμων Πηγών και Εξοικονόμησης Ενέργειας (ΚΑΠΕ) που είναι ο Τεχνικός Εταίρος στην Πράξη STRATENERGY.

Συγκεκριμένα, σε πλήρη συνέπεια με τις υποχρεώσεις του Δήμου Θήρας στην Πράξη θα πραγματοποιηθούν εκπαιδευτικές δράσεις ευαισθητοποίησης και ενημέρωσης για την Αποδοτική Χρήση Ενέργειας σε Δημόσια Κτίρια της Ελλάδας. Οι δράσεις θα χωρίζονται σε 3 θεματικά αντικείμενα και θα απευθύνονται σε στελέχη των δημοσιών τομέων και στο ευρύ κοινό. Στόχος είναι η παρουσίαση και ανάλυση των παραμέτρων για την ΑΧΕ μέχρι το 2030, η ενημέρωση για τα αποτελέσματα του STRATENERGY, για την πληροφοριακή εφαρμογή [www.strat-energy.eu](http://www.strat-energy.eu) καθώς και για τις δυνατότητες υποστήριξης της ΑΧΕ στα δημοσία κτίρια.

Ιδιαίτερη έμφαση θα δοθεί στην ενημέρωση για την επιδεικτική δράση ενσωμάτωσης τεχνολογιών ΑΧΕ στο Βρεφονηπιακό Σταθμό Επισκοπής Θήρας (ενεργειακά ξύλινα κουφώματα, αντλία θερμότητας &ι εγκατάσταση σωμάτων στοιχείου/ανεμιστήρα - fan coils, φωτιστικά τύπου LED, σύγχρονα μετρητικά συστήματα) που πραγματοποιείται από τον Δήμο Θήρας στο πλαίσιο του STRATENERGY.

Στο τέλος της εκδήλωσης θα υπάρχει δυνατότητα για συζήτηση σχετικά με την ανάπτυξη στο τομέα των ΑΠΕ και ΕΞΕ στο δημόσιο τομέα.

**Περιεχόμενο Εκπαιδευτικών Σεμιναρίων**

1. **Τα χαρακτηριστικά του περιβάλλοντος για την ΑΧΕ στα δημόσια κτίρια σήμερα:**

* Το Θεσμικό Πλαίσιο για την ΑΧΕ με ορίζοντα το 2030.
* Επιτυχημένες Εφαρμογές για την Ενσωμάτωση Τεχνολογιών Ανανεώσιμων Πηγών Ενέργειας σε Δημόσιους Φορείς.
* Επιτυχημένες Εφαρμογές για την Ενσωμάτωση Τεχνολογιών Εξοικονόμησης Ενέργειας σε Δημόσιους Φορείς.

1. **Πιλοτικά έργα για την Αποδοτική Χρήση Ενέργειας στον κτιριακό τομέα – Τα στρατηγικά έργα του STRATENERGY:**

* Το Πιλοτικό Έργο του Δήμου Θήρας στο STRATENERGY.
* Τα Άλλα Πιλοτικά Έργα στην Ελλάδα και Κύπρο του STRATENERGY.
* Μετρητικά Συστήματα και Επιβεβαίωση των Αποτελεσμάτων των Πιλοτικών Έργων στο STRATENERGY.

1. **Πληροφοριακή εφαρμογή για την υποστήριξη του στρατηγικού και επιχειρησιακού σχεδιασμού για την ΑΧΕ στα δημόσια κτίρια μέχρι το 2030:**

* Η προσέγγιση του του στρατηγικού και επιχειρησιακού σχεδιασμού του STRATENERGY.
* Τα Εργαλεία της Διαδικτυακής Εφαρμογής του STRATENERGY:
* Το Εργαλείο των Αποφάσεων.
* Το Έμπειρο Εργαλείο.
* Ερωτήσεις – Συζήτηση.

**Λεπτομέρειες για τα Εκπαιδευτικά Σεμινάρια**

Οι δράσεις αυτές θα πραγματοποιηθούν:

* Σε στοχευμένού κοινού εκδήλωση την **Δευτέρα 6 Ιουλίου στις 12:00 στο Βρεφονηπιακό Σταθμό Επισκοπής Θήρας**.
* Σε ανοιχτού κοινού εκδήλωση την **Τρίτη 7 Ιουλίου στις 10:00 στην Αίθουσα Συνεδριάσεων Δ.Α.Π.Π.Ο.Σ., Καρτεράδος Θήρας**.

Οι δράσεις της 7η Ιουλίου θα είναι ανοιχτές προς κάθε ενδιαφερόμενο φορέα με έμφαση στους εμπλεκόμενους στα έργα ενσωμάτωσης της ΑΧΕ στα κτίρια (Δήμος, Δημοτικές επιχειρήσεις, ελεύθεροι επαγγελματίες, πολίτες, κλπ.).

Το κοινό θα ενημερωθεί μέσα των social media της Πράξης, από την ιστοσελίδα του Δήμου και μέσω των διαδικτυακών εργαλείων της πράξης μας.

**Η Πράξη "STRATENERGY" συγχρηματοδοτείται από την Ευρωπαϊκή Ένωση (Ε.Τ.Π.Α.) και από Εθνικούς Πόρους της Ελλάδας και της Κύπρου**